פיודור חיטרוק

פיודור סווליביץ חיטרוק (, 18 באפריל (1 במאי) 1917, טבר, האימפריה הרוסית - 3 בדצמבר 2012, מוסקבה, רוסיה) במאי קולנוע, אנימטור, מתרגם, תסריטאי ומורה סובייטי ורוסי.

הוא זכה פעמים בפרס ברית המועצות (1976, 1982) ובשנת 1987 הוענק לו תואר האמן העממי. חתן פרס נשר הזהב בשנת 2002.

== ביוגרפיה ==
פיודור סווליביץ חיטרוק נולד ב-18 באפריל (1 במאי) 1917 למשפחה יהודית בטבר, הילד השני מבין שלושה אחים. האבא, סוולי דוידוביץ חיטרוק (1887–1983), היה מנעולן ומאוחר יותר הפך למהנדס. האמא, אנה אנטונובנה חיטרוק (1893 - 1925), נולדה בריגה. ההורים נישאו בשנת 1914 בריגה, ושם נולד בנם הבכור מיכאל (1915–2007). בשנת 1917 עברו ההורים להתגורר בטבר, שם נולד הבן האמצעי פיודור ואחיו הצעיר ולדימיר (1921-1993).

בשנת 1924 עברה המשפחה להתגורר במוסקבה. משסיים האב את לימודיו האקדמיים נשלח כנציג המפעל סטנקואקספורט בנסיעה עסקית לגרמניה לרכישת ציוד (1931–1934).

המשפחה התגוררה בעיר שטוטגרט, שם האנימטור לעתיד למד בבית ספר לאומנות ולמלאכה.

בשנת 1936 סיים את לימודיו בבית ספר לאומנויות אוגיז (איגוד הוצאות לאור הציבוריות) במוסקבה ומאוחר יותר למד במכון להשכלה גבוהה לגרפיקאים. לאחר שצפה בסרטי וולט דיסני בפסטיבל הסרטים הבינלאומי הראשון במוסקבה (1935) החל להתעניין באנימציה וניסה להתקבל לסטודיו ״סויזמולטפילם״, אך במשך זמן ממושך בקשתו נדחתה.

מנובמבר 1937 החל פיודור חיטרוק בעבודתו כמתמחה ב״סויזמולטפילם״ וכבר בשנת 1938 החל לעבוד בסטודיו.

באוגוסט 1941, עם פרוץ מלחמת העולם השנייה, נשלח פיודור חיטרוק ללימודים במכון לשפות זרות שנמשכו כששה חודשים.

לאחר ההתמחות שימש פיודור כמתרגם בחזית האוקראינית השלישית ושרת בארמיית האוויר ה-17.

לאחר המלחמה עבד כמתרגם צבאי בברלין במשך שנתיים ולאחר מכן חזר ל״סויזמולטפילם״.

בין השנים 1956–1981 לימד קורסים של אומנים אנימטורים ב״סויזמולטפילם״. החל משנת 1966 עבד כבמאי. סרטו הראשון ״סיפור הפשע״ היה הצלחה גדולה. כיום סרט זה נחשב לסרט בסגנון חדש מסוג הנפשה סובייטית, הדומה לסגנון וולט דיסני.

חיטרוק נחשב לבמאי סרטי אנימציה קצרים למבוגרים בז׳אנרים שונים: הסאטירה המפורסמת ביותר על הבירוקרטיה ״האדם שבמסגרת״ (1966), משל על בדידות האדם בחברה המודרנית, ״האי״ (1973), הפרודיה ״[http://cinemascope.co.il/archives/313 סרט, סרט, סרט]״ (1968), משל ״האריה והשור״ (1984), מחבר שלושת החלקים של ״פו הדוב״ (ברוסית: Винни-Пух).

בשנות ה-80' עבד בסטודיו ״מולטפילם״ כמנהל אמנותי ושימש כסגן נשיא ״האגודה הבינלאומית לאנימציה קולנועית״ (1988-1980).

משנות ה-80' עד לשנת 2003 לימד בקורסים מתקדמים של תסריטאים.

משנת 1995 שימש כנשיא הפסטיבל הבינלאומי לסרטי אנימציה ״דג הזהב״.

גלויה עם בול שעליו דמותו של פיודור חיטרוק
בין השנים 1996–2003 שימש כנשיא ״איגוד סרטי האנימציה״ ברוסיה.

במהלך הקריירה הארוכה של חיטרוק, הוא זכה בפרסים רבים כגון: פרס האקדמיה הרוסית ״ניקה״ ופרופסור VGIK בשנת 2002.

באפריל 1993 חיטרוק ושלושה אנימטורים מובילים נוספים ([https://altmansgallery.com/he/catalog/artist/yuriy-norshteyn/ יורי נורשטיין,] אנדרי חרז׳נובסקי ו[https://iw.taylrrenee.com/iskusstvo-i-razvlecheniya/52926-eduard-nazarov-sovetskiy-multiplikator-rezhisser-biografiya-tvorchestvo.html אדוארד נזרוב]) ייסדו את סטודיו ״שר״ (ברוסית: Шар).

חיטרוק היה אחראי על האיורים במילון האנימציה הבינלאומי. עד מותו גר במוסקבה. הוא נפטר במוסקבה בגיל 95, ב-3 בדצמבר 2012 ונקבר בבית העלמין נובודוויצ׳יה.

== משפחה ==
אשתו הראשונה, מריה מוטרוק (1916-1984), הייתה במאית אנימציה. בנו המוזיקאי אנדריי חיטרוק (יליד 1944), מורה לפסנתר באקדמיה הרוסית למוזיקה ע״ש גנסין. נכדתו הכנרית האמריקאית אנסטסיה חיטרוק (נולדה ב-1975), בתו של אנדריי חיטרוק והפסנתרנית ילנה טטוליאן (ילידת 1943).

נישואיו השניים היו לגלינה חיטרוק.

== פילמוגרפיה ==
=== בימוי ===
* 1962 - סיפורו של פשע (ברוסית: История одного преступления)
* 1964 - טופטיז'קה (ברוסית: Топтыжка)
* 1965 - חופשה של בוניפצ׳יוס (ברוסית: Каникулы Бонифация)
* 1966 - האדם שבמסגרת (ברוסית:Человек в рамке)
* 1967 - אותלו-67 (ברוסית: Отелло-67)
* 1968 - סרט, סרט, סרט (ברוסית: Фильм, фильм, фильм)
*1969 - פו הדוב (ברוסית: Винни-Пух)
*1970 - הבחור הצעיר פרידריך אנגלס — עם קורצ׳בסקי(Курчевский)קלאוס גאורגי(Георги) וקטיה גאורגי(Георги)(ברוסית: Юноша Фридрих Энгельс)
*1971 - פו הדוב הולך לבקר (ברוסית: Винни-Пух идёт в гости)
*פו הדוב (ברוסית: Винни-Пух )1972—פו הדוב ויום עיסוקו- עם גנאדי סוקולסקי (Сокольский) (ברוסית: Винни-Пух и день забот)
* 1973 - האי (ברוסית: Остров)
* 1974 - אתן לך כוכב (ברוסית: Дарю тебе звезду)
* 1976 - איקרוס וחכמים (ברוסית: Икар и мудрецы)
*פו הדוב (ברוסית: винни пух)1982—האולימפיים (ברוסית: Олимпионики)
*1983 - האריה והשור (ברוסית: Лев и Бык).

=== תסריטאות ===
* 1964 - טופטיז׳קה (ברוסית: Топтыжка)
* 1965 - החופשה של בוניפצ׳יוס (ברוסית: Каникулы Бонифация)
* 1965 - אגדה על נסיך ושלושת הרופאים (ברוסית: Сказка о царевиче и трёх лекарях)
* 1966 - האדם שבמסגרת (ברוסית: Человек в рамке)
* 1967 - אותלו-67 (ברוסית: Отелло-67)
* 1968 - סרט, סרט, סרט - עם גולובנוב(Голованов) (ברוסית: Фильм, фильм, фильм)
* 1969 - פו הדוב - עם זכודר(Заходер)(ברוסית: Винни-Пух)
* 1970 - הבחור הצעיר פרידריך אנגלס- עם קורצ׳בסקי(Курчевский),קלאוס גאורגי(Георги) וקטיה גאורגי(Георги) (ברוסית: Юноша Фридрих Энгельс)
* 1971 - פו הדוב הולך לבקר - עם זכודר(Заходер)(ברוסית: Винни-Пух идёт в гости)
* 1972 - פו הדוב ויום עיסוקו - עם זכודר(Заходер)(ברוסית: Винни-Пух и день забот)
* 1973 - האי (ברוסית: Остров)
* 1973 - איזון הפחד - עם נזרוב(Назаров),קולושין(Колошин)וזויקוב(Зуйков) (ברוסית: Равновесие страха)
* 1974 - אתן לך כוכב - עם מוטרוק (Мотрук) ברוסית: Дарю тебе звезду)
* 1976 - איקרוס וחכמים (ברוסית: Икар и мудрецы)
* 1982 - האולימפיים (ברוסית: Олимпионики)
* 1983 - האריה והשור (ברוסית: Лев и Бык)
* 1986 - טרילוגיה (ברוסית: Три новеллы)
* 2011 - על מטאטא (ברוסית: Верхом на метле).

== קישורים חיצוניים ==

* פיודור חיטרוק במסד הנתונים הקולנועיים [https://www.imdb.com/name/nm0451658/ IMDb] (באנגלית)
* סקירה על חייו ויצירותיו של פיודור חיטרוק מן העיתון ״ [https://www.theguardian.com/film/2012/dec/10/fyodor-khitruk The Guardian] ״ אשר פורסמה בסמוך למותו (באנגלית)
* כתבה על פיודור חיטרוק באתר [https://www.independent.co.uk/news/obituaries/fyodor-khitruk-acclaimed-soviet-animator-8382235.html Independent] (באנגלית)
* פיודור חיטרוק: ביוגרפיה, סרטי אנימציה וחיים פרטיים (ברוסית: [https://www.culture.ru/persons/8972/fedor-khitruk Фёдор Хитрук:биография,мультфильмы и личная жизнь)]
* [http://www.mk.ru/editions/daily/article/2008/04/29/42811-may-trud-hitruk.html ריאיון עם פיודור חיטרוק בעיתון ״Московский комсомолец״ 29.04.2008, מריה קוסטוקביץ׳ (Костюкевич), מאי, עבודה, חיטרוק] 
* ריאיון עם פיודור חיטרוק באתר [http://www.utro.ru/articles/2007/04/28/644924.shtml utro.ru, ב-28.04.2007 סרגי קפקוב (Капков), אתם לא מתעייפים כשאתם מביאים שמחה] (ברוסית)
* כתבה באתר [https://tverigrad.ru/video/95-let-urozhencu-tveri-fedoru-xitruku Tverigrad.ru, ב-28.04.2012, יליד טבר פיודור חיטרוק בן 95] (ברוסית)
* [https://web.archive.org/web/20070831034505/http://books.interros.ru/index.php?book=mult&id=20&mode=print נטליה וסילקוב (Василькова), הסרטים המצוירים שלנו לילדים, אינטרוס,2006,] (ברוסית)
* [http://www.forbes.ru/news/230369-umer-sozdatel-multfilma-pro-vinni-puha-fedor-hitruk נפטר הבמאי של הסרט פו-הדוב. כתבה באתר Forbes.r]u (ברוסית)
* מיקום הקבר של פיודור חיטרוק. אתר [http://www.animator.ru/?p=show_news&nid=1733 Animator.ru] (ברוסית)
* [https://web.archive.org/web/20141104172122/http://jew-observer.com/wp-content/uploads/2013/01/jewobserver_1_241.pdf מידעון אנליטי של הקונפדרציה היהודית של אוקראינה.] ולדימיר פלטינסקי (Владимир Плетинский), פיודור חיטרוק וכולם, כולם, כולם...(ברוסית)
* [http://www.consultant.ru/cons/cgi/online.cgi?req=doc&base=ESU&n=41996&dst=0&profile=UNIVERSAL&mb=LAW&div=LAW&BASENODE=&SORTTYPE=0&rnd=290511.227342591&ts=E214D1AAEDD0E2416AF1F4C6E81FD872&SEARCHPLUS=%D4%B8%E4%EE%F0%20%D5%E8%F2%F0%F3%EA&SRD=true#0 החלטת הוועד המרכזי של המפלגה הקומוניסטית של ברית המועצות, מועצת השרים מס' 905 מ-4 בנובמבר 1976 "על הענקת פרס ברית המועצות לשנת 1976 בתחומים: ספרות, אמנות ואדריכלות "]
* [https://naukaprava.ru/catalog/1/113/61/42433?view=1 צו נשיאות המועצה העליונה של הפדרציה הרוסית מ-7 בינואר 1977 "על הענקת תואר כבוד לאמן העממי של הפדרציה הרוסית "]
* [http://base.garant.ru/6143661/ צו נשיא הפדרציה הרוסית מס ' 50 מה- 16 בינואר 1998 "על הענקת אות הזכות על מעשים למען המולדת" מדרגה III]
* [http://www.consultant.ru/cons/cgi/online.cgi?req=doc&base=ESU&n=38569&dst=0&profile=UNIVERSAL&mb=LAW&div=LAW&BASENODE=&SORTTYPE=0&rnd=290511.3144221128&ts=E214D1AAEDD0E2416AF1F4C6E81FD872&SEARCHPLUS=%D4%B8%E4%EE%F0%20%D5%E8%F2%F0%F3%EA&SRD=true#0 החלטת הוועד המרכזי של המפלגה הקומוניסטית של ברית המועצות, מועצת השרים מס ' 947 מ-28 באוקטובר 1982 "על הענקת פרס ברית המועצות לשנת 1982 בתחומים: ספרות, אמנות ואדריכלות"]
* [http://www.kremlin.ru/acts/bank/13390 צו נשיא הפדרציה הרוסית מס' 93 מ-12 בינואר 1999 "על הענקת פרס הנשיא של הפדרציה הרוסית לשנת 1998 בתחום ספרות ואמנות"]
* [http://www.kremlin.ru/acts/bank/18123 צו נשיא הפדרציה הרוסית מס' 239 (ר"פ) מ-30 במאי 2002, "על הענקת פרס מיוחד של נשיא הפדרציה הרוסית 'על תרומה יוצאת דופן לפיתוח הקולנוע הרוסי לשנת 2001"]
* 

== הערות שוליים ==

קטגוריה:במאי קולנוע יהודים רוסים
קטגוריה:במאי קולנוע סובייטים
קטגוריה:תסריטאי קולנוע יהודים רוסים
קטגוריה:תסריטאי קולנוע סובייטים
קטגוריה:יהודים סובייטים
קטגוריה:זוכי פרס נשר הזהב הרוסי
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1917

קטגוריה:רוסים שנפטרו ב-2012